Úradný vestník L 281 , 30/09/1989 S. 0116 - 0124

Fínske špeciálne vydanie: Kapitola 13 Zväzok 19 S. 0109

Švédske špeciálne vydanie: Kapitola 13 Zväzok 19 S. 0109



Smernica Rady z 18. septembra 1989, ktorou sa mení a dopĺňa smernica 76/116/EHS vzhľadom na stopové prvky bór, kobalt, meď, železo, mangán, molybdén a zinok v hnojivách (89/530/EHS) RADA EURÓPSKÝCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 100 a, so zreteľom na návrh Komisie [1], v spolupráci s Európskym parlamentom [2], so zreteľom na stanovisko Hospodárskeho a sociálneho výboru [3], keďže je nutné pevne stanoviť potrebné opatrenia na postupné vytvorenie vnútorného trhu až do 31. decembra 1992. Keďže vnútorný trh zahŕňa priestor bez vnútorných hraníc, v ktorom je zaručený voľný pohyb tovarov, osôb, služieb a kapitálu; keďže smernica 76/116/EHS Rady z 18. decembra 1975 o aproximácií právnych predpisov členských štátov o hnojivách [4], naposledy zmenená a doplnená smernicou 89/284 EHS [5], upravuje obchodovanie s hnojivami EHS. Ukázalo sa ako nevyhnutné rozšíriť menovanú smernicu o sedem stopových prvkov obsiahnutých v týchto hnojivách (bór, kobalt, meď, železo, mangán, molybdén a zinok); keďže smernica 76/116/EHS by odteraz mala platiť pre pevné a kvapalné hnojivá, ktoré obsahujú jeden alebo viac stopových prvkov, t. j. ktoré sa budú predávať či už samostatne,alebo ich zmesi alebo tiež ako cheláty; keďže aby sa výrobky vymenované v prílohách smerníc o hnojivách prispôsobili vedeckému a technickému pokroku, musia sa tieto smernice priebežne prispôsobovať a aktualizovať; keďže je preto nutné rozšíriť úlohy výboru uvedené v smernici 76/116/EHS, PRIJALA TÚTO SMERNICU: Článok 1 (1) Pevné alebo kvapalné hnojivá uvedené v kapitole A, ktoré obsahujú len jeden zo stopových prvkov bór, kobalt, meď, železo, mangán, molybdén a zinok a zodpovedajú špecifikáciám menovanej kapitoly A, sa môžu označovať ako "hnojivá EHS". (2) Zmesi z dvoch alebo viacerých hnojív podľa ods. 1, ktoré obsahujú najmenej dva rozdielne stopové prvky, sa môžu označovať ako "hnojivo EHS", pokiaľ zodpovedajú kapitole B. Článok 2 Hnojivá EHS zodpovedajúce článku 1 sa balia. Článok 3 1. Hnojivá EHS vymenované v prílohe I smernice 76/116/EHS musia uvádzať obsah jedného alebo viacerých stopových prvkov: bór, kobalt, meď, železo, mangán, molybdén a zinok, pokiaľ sú splnené obidve nasledujúce podmienky: a) stopové prvky sa primiešajú v množstve, ktoré zodpovedá najmenej jednotlivým minimálnym obsahom uvedeným v prílohe predkladanej smernice v kapitolách C a D; b) hnojivo EHS vyhovuje špecifikáciám prílohy I smernice 76/116/EHS. 2. V prípade, že pri týchto stopových prvkoch ide o prirodzené sprievodné látky surovín, ktoré sa využijú na zabezpečenie základných a druhotných živín, údaje o nich sú nepovinné, pokiaľ sú v množstve, ktoré zodpovedá najmenej jednotlivým minimálnym obsahom uvedeným v kapitolách C a D prílohy predkladanej smernice. Článok 4 Pre typové označenie hnojív uvedených v predloženej smernici sú predpísané nasledujúce údaje: a) údaj "HNOJIVO EHS" – veľkými písmenami, b) označovanie typov hnojív: - buď podľa kapitoly A prílohy, - alebo typové označenie "kombinované hnojivo so stopovými prvkami" vyplývajúce z označenia alebo chemickej značky obsiahnutého stopového prvku, - alebo sa typové označenie v tomto prípade dopĺňa podľa prílohy I smernice 76/116/EHS údajom: alebo "so stopovým prvkom", alebo "s…" vyplývajúce z označenia alebo chemického vzorca obsiahnutého stopového prvku. Len pre hlavné a sekundárne živiny patriace do pôsobnosti smernice 76/116/EHS sa za typovým označením uvedú číselné údaje o obsahu. Pri obsahu viacerých stopových prvkov sa tieto uvedú v abecednom poradí: B, Co, Cu, Fe, Mn, Mo a Zn, c) zaručené obsahy pre každú živinu a zaručené formy a/alebo rozpustnosti podľa predpisov prílohy smernice 76/116/EHS a pre každý stopový prvok podľa článku 6, d) ak je stopový prvok úplne alebo čiastočne viazaný v organickej forme, údaj o stopovom prvku sa doplní o nasledujúce údaje: - "ako chelát…" (označenie chelátotvornej látky, jej chemickej značky podľa kapitoly E bodu 1 prílohy). - "ako komplex…" (označenie komplexotvornej látky podľa kapitoly E bodu 2 prílohy). Pre hnojivo, ktoré obsahuje len jeden jediný stopový prvok (kapitola A prílohy), sa uvedie príslušný obsah v celočíselných hmotnostných percentách, prípadne s jedným desatinným miestom za desatinnou čiarkou. Pre hnojivá s viacerými stopovými prvkami sa môže údaj o obsahu príslušného stopového prvku uviesť na desatinné miesto podľa kapitoly B, C a D prílohy. Stopové prvky sa uvedú buď ich vypísaným označením, alebo ich chemickou značkou. Výrobky uvedené v kapitole A a B prílohy musia na etikete alebo sprievodných dokladoch za nepovinnými, prípadne predpísanými údajmi, obsahovať nasledujúce upozornenie: "Použiť len v prípade skutočnej potreby. Neprekročiť odporúčané množstvo". Článok 5 Členské štáty môžu na svojom území vyžadovať, bez obmedzenia obchodu a na zodpovednosť osoby poverenej za uvádzanie na trh, údaje o dávkovaní a podmienkach použitia v pôdnych a pestovateľských podmienkach, na ktoré sa hnojivá používajú. Tieto údaje musia byť zreteľne oddelené od údajov uvedených v článku 4. Článok 6 Členské štáty predpíšu, aby sa obsah stopových prvkov v hnojivách EHS uvádzaných na trh udával v prvkovej forme (B, Co, Cu, Fe, Mn, Mo, Zn). Údaj o obsahu stopového prvku zahŕňa: a) pri hnojivách vymenovaných v článku 1 ods. 1: podľa ustanovenia v kapitole A (stĺpec 6) prílohy, b) pri hnojivách vymenovaných v článku 1 ods. 2 a v článku 3 údaje: - o obsahu v hmotnostných percentách hnojiva, - z toho vodorozpustného podielu, pričom tento rozpustný podiel tvorí najmenej polovicu celkového obsahu. Ak je stopový prvok úplne rozpustný vo vode, uvedie sa len vodorozpustný podiel. Stanovenie obsahu stopových prvkov v hnojivách sa uskutočňuje podľa analytických metód podľa článku 8 smernice 76/116/EHS. Ak je stopový prvok viazaný v organickej forme, jeho obsah v hnojive sa uvedie hneď za údajom vodorozpustného obsahu v hmotnostných percentách hnojiva, pričom sa pripojí jeden z výrazov "ako chelát…" prípadne "ako komplex…"; vždy to vyplýva z názvu organickej zlúčeniny, ako je uvedené v kapitole E prílohy. Namiesto chemického označenia organickej zlúčeniny sa môže uviesť jej skratka. Článok 7 Pre údaje o stopových prvkoch platia nasledujúce odchýlky: - 0,4 % v absolútnej hodnote pre obsah nad 2 %, - 1/5 udanej hodnoty pre obsah do 2 %. Článok 8 Článok 9 ods. 1 smernice 76/116/EHS sa nahradzuje takto: "Zmeny a doplnky, ktoré sú nutné na prispôsobenie prílohy technickému pokroku, sa prijmú podľa postupu v článku 11. Pri prijímaní takýchto zmien a dodatkov sa hnojivo môže uviesť, len ak: a) nemá škodlivé účinky na zdravie ľudí a zvierat, prípadne na životné prostredie, b) na potrebu určitých kultúr alebo na zladenie pomerov účinných živín pri rastových podmienkach určitých kultúr." Článok 9 (1) Členské štáty prijmú zákony, iné právne predpisy a správne opatrenia potrebné na dosiahnutie súladu s touto smernicou do osemnástich mesiacov po jej oznámení. Ihneď o tom budú informovať Komisiu. (2) Členské štáty oznámia Komisii vnútroštátne právne predpisy, ktoré prijmú v oblasti upravenej touto smernicou. Článok 10 Tato smernica je adresovaná členským štátom. V Bruseli 18. septembra 1989 Za Radu predseda E. Cresson [1] Ú. v. ES C 304, 29.11.1988, s. 8. [2] Ú. v. ES C 47, 20.2.1989, s. 75 a rozhodnutie z 15. septembra 1989 (zatiaľ neuverejnené v úradnom vestníku). [3] Ú. v. ES C 102, 24.4.1989, s. 9. [4] Ú. v. ES L 24, 30.1.1976, s. 21. [5] Ú. v. ES L 111, 22.4.1989, s. 34. -------------------------------------------------- PRÍLOHA KAPITOLA A HNOJIVÁ, KTORÉ OBSAHUJÚ LEN JEDEN STOPOVÝ PRVOK Upozornenie 1: Pri údaji chelátotvorných sa môže použiť ich krátke označenie, ako sauvádza v kapitole E. Upozornenie 2: Ak je výrobok úplne vodorozpustný, môže sa označiť ako "rozpustný". Upozornenie 3: Ak je stopový prvok v chelátovej forme, pre dobrú stabilitu chelátovej frakcie sa uvedie vhodná pH oblasť. Č. | Typové označenie | Údaj o spôsobe získania a hlavné zložky | Minimálne obsahy stopových prvkov (v hmot. %), údaje pre hodnotenie živín, ďalšie požiadavky | Ďalšie údaje pre typové označenie | Stopový prvok, ktorého obsah je zaručený, rozpustnosti, ďalšie kritéria | 1 | 2 | 3 | 4 | 5 | 6 | BÓR 1 a | Kyselina boritá | Výrobok získaný reakciou boritanov s kyselinami | 14 % B, vodorozpustný | Označenia môžu byť pripojené podľa obchodného úzusu | Vodorozpustný bór (B) | 1 b | Boritan sodný | Výrobok získaný chemickou cestou, ktorý ako hlavnú zložku obsahuje boritan sodný | 10 % B, vodorozpustný | Označenia môžu byť pripojené podľa obchodného úzusu | Vodorozpustný bór (B) | 1c | Boritan vápenatý | Výrobok získaný z kolemanitu alebo pandemitu, ktorý ako hlavnú zložku obsahuje boritan vápenatý | 7 % celkového bóru Jemnosť mletia: min 98 % sitový prepad pri veľkosti ôk 0,063 mm | Označenia môžu byť pripojené podľa obchodného úzusu | Celkový bór (B) | 1 d | Boretanolamín | Výrobok získaný reakciou kyseliny boritej s amínoetanolom | 8 % B, vodorozpustný | | Vodorozpustný bór (B) | 1 e | Hnojivo s bórom - roztok alebo suspenzia | Výrobok získaný rozpustením alebo suspenziou typov 1a, 1b, 1d vo vode | 2 % B, vodorozpustný | | Vodorozpustný bór (B) | KOBALT 2 a | Kobaltová soľ (soľ kobaltu) | Chemickou cestou získaný výrobok, ktorý ako hlavnú zložku obsahuje minerálnu soľ kobaltu | 19 % Co, vodorozpustný | Z označenia musí vychádzať asociovaný anión | Vodorozpustný kobalt (Co) | 2 b | Chelát kobaltu | Chemická zlúčenina kobaltu s chelátotvornou látkou | 2 % Co, vodorozpustný, z toho minimálne 8/10 v chelátovej forme | Druh chelátotvornej látky | Vodorozpustný kobalt (Co), podiel v chelátovej forme | 2 c | Hnojivo s kobaltom – roztok | Výrobok získaný rozpustením typov 2a a/alebo 2b | 2 % Co, vodorozpustný | Z označenia musí vychádzať anión minerálnej soli a/alebo chelátotvornej látky | Vodorozpustný kobalt (Co), podiel v chelátovej forme | MEĎ 3 a | Soli medi (meďnatá soľ) | Chemickou cestou získaný výrobok, ktorý ako hlavnú zložku obsahuje minerálnu soľ medi | 20 % Cu, vodorozpustná | Z označenia musí vychádzať asociovaný anión | Vodorozpustná meď (Cu) | 3 b | Kysličník meďnatý (oxid medi) | Chemickou cestou získaný výrobok, ktorý ako hlavnú zložku obsahuje oxid medi | 70 % celková meď, jemnosť mletia, min. 98 % sitový prepad pri veľkosti ôk 0,063 mm | | Celková meď (Cu) | 3 c | Hydroxid meďnatý | Chemickou cestou získaný výrobok, ktorý ako hlavnú zložku obsahuje hydroxid meďnatý | 45 % celková meď, jemnosť mletia min. 98 % sitový prepad pri veľkosti ôk 0,063 mm | | Celková meď (Cu) | 3 d | Chelát medi | Chemická zlúčenina medi s chelátotvornou látkou | 9 % Cu vodorozpustná, z toho min. 8/10 v chelátovej forme | Druh chelátotvornej látky | Vodorozpustná meď (Cu), podiel v chelátovej forme | 3 e | Hnojivo s meďou | Zmiešanie typov 3a, 3b, 3c alebo 3d a prípadne s nosičom živín bez výživnej hodnoty a toxického účinku | 5 % celková meď, jemnosť mletia: min. 98 % sitový prepad pri veľkosti ôk 0,063 mm | Druh chelátotvornej látky | Celková meď (Cu), vodorozpustná meď (Cu), pokiaľ tvorí min. 1/4 celkového obsahu, podiel v chelátovej forme | 3 f | Hnojivo s meďou – roztok | Výrobok získaný rozpustením typov 3a a/alebo 3d vo vode | 3 % Cu, vodorozpustná | Druh chelátotvornej látky | Vodorozpustná meď (Cu) z toho podiel v chelátovej forme | ŽELEZO 4 a | Soľ železa | Chemickou cestou získaný výrobok, ktorý ako hlavnú zložku obsahuje soľ železa | 12 % Fe, vodorozpostné | Z označenia musí vychádzať asociovaný anión | Vodorozpustné železo (Fe) | 4 b | Chelát železa | Výrobok získaný zlúčením železa s chelátotvornou látkou | 5 % Fe, vodorozpustné, z toho min. 8/10 v chelátovej forme | Druh chelátotvornej látky | Vodorozpustné železo (Fe), podiel v chelátovej forme | 4 c | Hnojivo so železom – roztok | Výrobok získaný rozpustením typu 4a a/alebo 4b | 2 % Fe, vodorozpustné | Druh chelátotvornej látky | Vodorozpustné železo (Fe), podiel v chelátovej forme | MANGÁN 5 a | Soľ mangánu | Výrobok získaný chemickou cestou, ktorý ako hlavnú zložku obsahuje minerálnu soľ mangánu (Mn II) | 17 % Mn, vodorozpustný | Z označenia musí vychádzať asociovaný anión | Vodorozpustný mangán (Mn) | 5 b | Chelát mangánu | Výrobok získaný zlúčením mangánu s chelátotvornou látkou | 5 % vodorozpustného mangánu, z toho min. 8/10 v chelátovej forme | Druh chelátotvornej látky | Vodorozpustný mangán (Mn), podiel v chelátovej forme | 5 c | Oxid mangánu | Výrobok získaný chemickou cestou, ktorý ako hlavnú zložku obsahuje oxid mangánu | 40 % celkový mangán, jemnosť mletia: min. 80 % sitový prepad pri veľkosti ôk 0,063 mm | | Celkový mangán (Mn) | 5 d | Hnojivo s mangánom | Výrobok získaný zmiešaním typov 5a a 5c | 17 % celkový mangán | | Celkový mangán (Mn), vodorozpustný mangán (Mn), pokiaľ tvorí 1/4 celkového obsahu mangánu | 5 e | Hnojivo s mangánom – roztok | Výrobok získaný rozpustením typov 5a a/alebo 5b vo vode | 3 % Mn, vodorozpustný | Druh chelátotvornej látky | Vodorozpustný mangán (Mn), mangán v chelátovej forme | MOLYBDÉN 6 a | Molybdénan sodný | Výrobok získaný chemickou cestou, ktorý ako hlavnú zložku obsahuje molybdénan sodný | 35 % Mo, vodorozpustný | | Vodorozpustný molybdén (Mo) | 6 b | Molybdénan amónny | Výrobok získaný chemickou cestou, ktorý ako hlavnú zložku obsahuje molybdénan amónny | 50 % Mo, vodorozpustný | | Vodorozpustný molybdén (Mo) | 6 c | Hnojivo s molybdénom | Výrobok získaný zmiešaním typov 6a a 6b | 35 % Mo, vodorozpustný | | Vodorozpustný molybdén (Mo) | 6 d | Hnojivo s molybdénom – roztok | Výrobok získaný rozpustením typov 6a a/alebo 6b vo vode | 3 % Mo, vodorozpustný | | Vodorozpustný molybdén (Mo) | ZINOK 7 a | Soľ zinku | Výrobok získaný chemickou cestou, ktorý ako hlavnú zložku obsahuje minerálnu soľ zinku | 15 % Zn, vodorozpustný | Z označenia musí vychádzať asociovaný anión | Vodorozpustný zinok (Zn) | 7 b | Chelát zinku | Výrobok získaný zlúčením zinku s chelátotvornou látkou | 5 % Zn, vodorozpustný | Druh chelátotvornej látky | Vodorozpustný zinok (Zn), podiel v chelátovej forme | 7 c | Oxid zinku | Výrobok získaný chemickou cestou, ktorý ako hlavnú zložku obsahuje oxid zinku | 70 % celkový zinok | | Celkový zinok (Zn) | 7 d | Hnojivo so zinkom | Výrobok získaný z typov 7a a 7b | 30 % celkový zinok | | Celkový zinok (Zn), vodorozpustný zinok (Zn), pokiaľ tvorí 1/4 celkového obsahu zinku (Zn) | 7 e | Hnojivo so zinkom – roztok | Výrobok získaný rozpustením typov 7a a 7b vo vode | 3 %Zn, vodorozpustný | Druh chelátotvornej látky | Vodorozpustný zinok (Zn), podiel v chelátovej forme | MINIMÁLNE OBSAHY STOPOVÝCH PRVKOV V HMOTNOSTNÝCH PERCENTÁCH HNOJÍV KAPITOLA B PEVNÉ ALEBO KVAPALNÉ ZMESI STOPOVÝCH PRVKOV | Stopové prvky | výlučne v minerálnej forme | vo forme chelátu alebo komplexu | Pre stopový prvok | | | Bór (B) | 0,2 | 0,2 | Kobalt (Co) | 0,02 | 0,02 | Meď (Cu) | 0,5 | 0,1 | Železo (Fe) | 2,0 | 0,3 | Mangán (Mn) | 0,5 | 0,1 | Molybdén (Mo) | 0,02 | — | Zinok (Zn) | 0,5 | 0,1 | Obsah stopových prvkov v pevnej zmesi: minimálne 5 hmotnostných % hnojiva Obsah stopových prvkov v kvapalnej zmesi: minimálne 2 hmotnostné % hnojiva KAPITOLA C HNOJIVÁ EHS NA HNOJENIE PÔDY, KTORÉ OBSAHUJÚ ZÁKLADNÉ A/ALEBO DRUHOTNÉ ŽIVINY SO STOPOVÝMI PRVKAMI | Pre pole a TTP (lúky a pasienky) | Pre záhradníctvo | Bór (B) | 0,01 | 0,01 | Kobalt (Co) | 0,002 | — | Meď (Cu) | 0,01 | 0,002 | Železo (Fe) | 0,5 | 0,02 | Mangán (Mn) | 0,1 | 0,01 | Molybdén (Mo) | 0,001 | 0,001 | Zinok (Zn) | 0,01 | 0,002 | KAPITOLA D HNOJIVÁ EHS NA LISTOVÚ VÝŽIVU, KTORÉ OBSAHUJÚ ZÁKLADNÉ A/ALEBO DRUHOTNÉ ŽIVINY SO STOPOVÝMI PRVKAMI Bór (B) | 0,01 | Kobalt (Co) | 0,002 | Meď (Cu) | 0,002 | Železo (Fe) | 0,02 | Mangán (Mn) | 0,01 | Molybdén (Mo) | 0,001 | Zinok (Zn) | 0,002 | KAPITOLA E ZOZNAM POVOLENÝCH ZLÚČENÍN AKO ORGANICKÝCH KOMPLEXOTVORNÝCH LÁTOK PRE STOPOVÉ PRVKY Definícia predmetných stopových prvkov v komplexnej forme: V prípade tejto smernice platia ako stopové prvky také zlúčeniny, pri ktorých je kov vo forme: - chelátu, - komplexu. Povolené výrobky: 1. Chelátotvorné látky: kyseliny, príp. sodné, draselné alebo amónne soli: etylendiamíntetraoctová kyselina: | EDTA | C10H16O8N2 | dietyléntriamínpentaoctová kyselina: | DTPA | C14H23O10N3 | etyléndiamín -di-(o-hydroxyfenyl) octová kyselina: | EDDHA | C18H20O6N2 | hydroxy-2-etyléndiamíntrioctová kyselina: | HEEDTA | C10H18O7N2 | etyléndiamín-di-(o-hydroxy-p-metylfenyl)octová kyselina: | EDDHMA | C20 H24 N2O6 | etyléndiamín-di-(5-karboxy-2-hydroxyfenyl)octová kyselina: | EDDCHA | C20H20O10N2 | 2. Komplexotvorné látky [1] [1] Zoznam bude vypracovaný. --------------------------------------------------